DEREK PRINCEI TEENISTUS
NÄGEMUS PÜHADUSEST
OSA 2
Kui jumalateenistus lõppes, ütles pastor, et kui keegi tahab "seda "
enda ellu, siis tõstku oma käsi.
Olin piinlikult üllatunud, et kee- gi palub kirikus mul kätt tõsta.
See kogudus oma vabakodusuliku mudeli tõttu erines üldse suuresti
konservatiivsema kiriku vormelitest, see oli mulle uus.
Ruumis valitses peale pastori küsimust haudvaikus, mis kestis
u.2 minutit. Kui seal istusin, siis mu seest tõusis üles kaks häält,
mis mu südames rääkisid.
Üks ütles, et kui sa praegu nende vanade tädide keskel ja veel olles
sõjaväemundris, oma käe üles tõstad, näed sa tobe välja.
Teine südamehääl aga ütles: "Kui see on midagi head, siis miks sa
ei peaks seda tahtma?" Olin kui halvatud. Vaikus täitis ruumi.
Kuid siis juhtus ime. Nägin, kuidas mu parem käsi tõusis
kõrgele üles kõigi nähes.
Teadsin, et ma ise seda kätt ei tõstnud.
Mõtlesin, et millesse end nüüd küll mässisin.
Paar õhtut hiljem kohtusin Issan- daga isiklikult ühes sõjaväeosas.
See mulje, mida Jesajagi oma raamatus ütleb:
"Häda mulle, sest olen näinud Issandat, olen kadunud mees!"
Ta tundis end nii ebapuhta ja ebaväärika ja süüdlasena.
See, mida Jesaja koges, on ilmutus Issanda aust.
Sa võid ka mõelda Iiobi peale.
Loeme Iiobi raamatust Iobi 1 peatükk.
Iiobi 1:1
"Uusimaal oli mees, Iiob nimi. See mees oli vaga ja õiglane,
ta kartis Jumalat ja hoidus kurjast."
Hüppame edasi salmi 8: See siin on Jumala tunnistus Iiobi kohta.
Jumal kiitleb Iiobi kohta Saatana- le, see tegevus on märkimisväärne.
"Siis ütles Issand Saatanale: " Kas oled tähele pannud Iiobit?
Sest tema sarnast maa peal ei ole: vaga ja õiglane mees,
kardab Jumalat ja hoidub kurjast." See oli Jumala tunnistus Iiobi
kohta. Kõik olid nõus, et Iiob oli üks õige mees.
Iiob arvas niimoodi, Jumal arvas sedasama ja isegi Kurat oli nõus.
Kui Iiob koges erilist ilmutust Jumala isiku suhtes peatükis 42,
Loeme Iiobi 42:5-7
Jumal oli tuulepöörises Iiobile ilmunud ja paljusid asju rääkinud.
Nendele asjadele ei keskendu hetkel. Kuid vaatame salmides
5 ja 6 seda, milline oli Iiobi reaktsioon Jumala sõnadele.
Iiob 42:5-6
"Ma olin ainult kõrvaga kuulnud kuuldusi sinust,
aga nüüd on mu silm sind näinud.
Seepärast ma võtan kõik tagasi ja kahetsen põrmus ja tuhas."
See haruldaselt õige mees, kui ta sattus vahetusse kokkupuutesse
Jumala auhiilgusega, reageerib samamoodi nagu prohvet Jesaja.
Ta ütleb sisuliselt, et ta on eba- puhas, mitte väärt, mitte kõlblik.
See on see, mida pühadus meiega teeb. See on erakordne.
Ma ei tea, mida te arvate sellest, kuidas Jumal inimestega tegeleb.
Sest Jumal ei tegele meiega nii, nagu me oletame. Pean Jumala kohta
ütlema, et Ta ei ole alati "aus" või "läbipaistev". On ju nii?
Mõelge. Arvan, et see ilmutus, mida Iiobi sõnadest lugesime,
on kogu tema eelneva ja järgneva kannatusloo põhjuseks.
Mõelge, mida see avastus talle maksma läks!! Kaotas oma 7 last,
kõik tema teenijad tapeti, vaid mõned jäid ellu.
Ta maja tabas torm, lõpuks ta istus tuhas ja kuna ta keha katsid
valusad paised, kraapis ta ennast potikilluga.
Miks? Miks lubas Jumal temal sellistest asjadest läbi minna?
Usun, et see oli hädavajalik selleks, et Jumal saaks Iiobi tuua
sisemiselt sellisse paika, et ilmutada talle Jumala pühadust.
Jumala "tööristad" siin elus on hoopis teistsugused kui meie omad.
Ja sellel võib ka teie eludes olla üks sügav tähendus. Võibolla on
sinu elus juhtunud asju, mis ei ole üldse loogilised või
mis ei arvutu üldse. Ja sa mõtled: "Miks pidin sellest läbi minema?"
Vastus on selles, et Jumal tahab sulle ilmutada Oma pühadust.
Ja sa pead olema valmis.
Ma ei usu, et mittevalmis inimesed saavad ilmutust Jumala pühadusest.
Tahan Iiobi laste kohta, tema 4 poja ja 3 tütre kohta öelda,
et Iiobi raamatu lõpus saab ta kõik kaotatu topelt tagasi.
Lambaid, kitsi, teenijaid, kõike.
Kuid lapsi ei saa ta kaks korda rohkem vaid sama palju.
Miks? On väga tähtis teada, miks!
Sa võiksid öelda ju, et vaata, Iiob ohverdas põletusohvreid
oma laste eest iga päev, kuid Jumal pühkis nad minema!
Jumal ei andnud talle topeltarvu lapsi sel põhjusel, et
tema eelmised lapsed ootasid teda taevas!
Nii et ära kaota juglust, kui Jumal võtab ära kellegi, keda armastad.
Üks Keenia vend kunagi tervitas mind mu vaimuliku tütre poolt.
Alguses mõtlesin, et mul on palju vaimulikke lapsi seal maal. Ei tea,
millist inimest mõtled. Kuid siis äkitselt sain aru, kelle poolt
tervitus tuli. Mu esimese abikaasa ajal suri me Piiblikoolis ühe
tüdruku ema. Ja matused olid väga muserdavad. See ema maeti ühte
puust karpi ja tal oli seljas üks äärmiselt määrdunud öösärk,
matused olid väga vaesed. Ja auk, kuhu ta maeti, kaevati vaid mõne
meetri kaugusele naise majast. Ja kui ma vaatasin selle kõige
peale, siis tajusin seal vaesust.
See naine ei jätnud maha ainult oma vanemat õpilasest tütart,
vaid ka kaks väiksemat last vanuses 4 ja 2 vist.
Ma küsisin Liida käest: "Kes nende eest hoolitseb?"
Niisiis me võtsime need lapsed enda juurde,
ja nii kaua kui me olime Keenias, elasid need lapsed meie juures ja
olid just nagu meie oma lapsed. Vanema nimi oli Susan.
Mõni aeg hiljem Euroopas olles unustasin kogu selle perioodi elus.
Ühel päeval, nagu välk selgest tae- vast, sain kirja Susanilt Keeniast.
Ta oli edukas kooliõpetaja Keenias ja abielus korraliku kristlasega,
see mees töötab abielunõustajana, aidates abielupaare.
Susan ütles: "Sina, isa, olid esi- mene inimene, kes võttis mu sülle,
kes pani mind voodisse magama ja kes tõi voodilinu voodi jaoks."
Küll ma olin rõõmus!
Mina olin juba selle ajajärgu meie eludes ära unustanud.
Kuid korraga see kõik meenus mulle. Kõik tuli äkitselt meelde.
Pea meeles, sinu head teod jälitavad sind! Sa ei jäta neid
seljataha, vaid need kogutakse ühte paika meist igaühe jaoks.
Jätkame pühaduse teemat, läheme edasi Uude Testamenti.
Ilmutuse 4:2
"Sedamaid olin ma vaimus, ja ennäe, taevas seisis troon,
ja keegi istus troonil. "
Ma ei usu, et Johannes suutis vaadata otse troonile.
Ta nägi vaid trooni.
Kui ta silmad keskendusid troo- nile, nägi ta ka troonil istujat.
Loeme edasi. "See istuja oli sar- nane jaspise- ja karneoolikiviga,
ja trooni ümber oli vikerkaar, mis sarnanes smaragdiga."
Roheline on rahulik värv ja vikerkaar sümboliseerib armu,
nii et see troon justkui ütles, "See on üks püha koht, kuid
ära karda, ole rahulik." Loeme edasi.
"trooni ümber oli 24 trooni ning neil istus 24 vanemat, valged
rõivad üll ja peas kuldpärjad." Kroonid on veidi alama auastme
järgu ehe, see pole diadeemiga kroon, mis kuulus ainult kuningale.
ON huvitav, et inimlik valitsus, mida Piibel tunnistab, on vanemate
valitsus ehk koguduse vanemate juhtimine. See traditsioon algab
1 Moosese raamatus ja lõpeb Ilmutuse raamatus.
Mäletan 20 aastat tagasi, kui sattusin sellest teemast suurde
õhinasse ja jutlustasin koguduse ja ühiskonna vanemate teemadel.
Inimesed küsisid: "Kes need vane- mad on? Mis sa räägid? Milleks
neid vaja on?" Koguduses on täna suur muutus aset leidnud, kuna
inimesed on koguduse vanemate rollist äärmiselt teadlikud. See on
jumaliku valitsuse vorm. Taeva troonil istusid inimesed, kes olid
maapealses vaimses võidujooksus olnud edukad.
Piibel spetsiifiliselt mainib troone.
Jumala ees tema ligiolus. See oli nende tasu.
Minu kogemus näitab, et vanasti mõtlesin, et taevas on
üks koht, kus muutkui hõljun ringi ja mängin kannelt.
Ma mõtlsin, et see mind nüüd küll ei huvita. Mõtlesin, et need
vanemad, keda Ilmutuse raamat mainib, muud ei teinud kui
istusid Jumala juuresolekul oma aulistel troonidel.
Ma polnud veel aru saanud, et otsene ilmutust Jumala pühadusest
on kõrgeim ilmutus, mida inimene võib üleüldse kogeda.
Olla püsivalt ehk igavesti Jumala ligiolus,
pole midagi sellest kõrgemat!!
Need 24 võidukat kroonikandjat, kes istusid oma troonidel,
iga kord kui nemad kogesid ilmutust Jumala ligiolust, siis
nad langesid kummardades näoli maha!
Mu kallid, kui see on piisav au Jumala olenditele seeravitele,
siis on see kindlasti piisavalt vägev tasu meile! Loeme edasi
Imutuse 4:5 "Troonist tuli välja välke ja hääli ja kõuemürinaid;
ning seitse tulelampi oli põlemas trooni ees; need olid Jumala 7
vaimu." Jällegi tuli. Ja Jumala seitse vaimu. "Trooni ees oli nagu
klaasmeri, mägikristalli sarnane.
Trooni keskpaigas ja trooni ümber oli neli olevust,
täis silmi eest ja tagant."
Usun, et need olevused võisid olla seeravid, kuid see on mu arvamus.
"Esimene olevus oli lõvi sarnane, teine olevus oli härja sarnane,
kolmandal olevusel olid palged nagu inimesel, neljas olevus oli
lendava kotka sarnane. Neil neljal olevusel oli igaühel kuus tiiba,
ümberringi ja seest silmi täis, ning nad ei lakanud öösel ega
päeval hüüdmast: "Püha, püha, püha on Issand Jumal, Kõigeväeline, kes
oli ja kes on ja kes tuleb!" Milline au on olla Jumala ligiolus!
Kasvõi mõneks hetkeks meie nõrgas ja hapras füüsilises olukorras.
See on suur privileeg.
See on pühadus ja ma pean tõdema, et olen 50 aasta jooksul,
teenides kaugelt üle 40 rahvuse ja riigi, kes on mitmetest
erinevatest etnilistest ja rahvuslikest taustadest.
pole ma leidnud inimesi, kes teeksid nõnda nagu on kirjas
Heebrealastele öeldud.
Loeme Heebrealatsele 12:14
"Taotlege rahu kõikidega ja pühitsust, milleta keegi ei saa
näha Issandat;"
See salm teeb väga selgeks selle, et me ei saa taotleda
pühadust ilma, et meie inimsuhted oleksid õigel tasandil. Kui oleme
oma isiklikes suhetes hooletud, siis me ei kvalifitseeru Jumala
pühaduse ilmutusest osa saama. Rahu kõikide inimestega, niipalju
kui meist vähegi oleneb. Osade inimestega ei saa rahu pidada.
Ja siis ta mainib pühadust, ilma milleta keegi ei näe Issandat.
Lõpetasin just ühe raamatu kirjutamise, mille pealkirjaks on
Derek Prince "Ja nad ajavad välja kurje vaime. "
Kui oled seda raamatut lugenud ja jõudnud lõpuni,
mis on päris pikk lugemine, siis seal esitan ma ühe küsimuse.
Ma küsin: "Peale vabastust, mis siis saab?"
Oma olemuselt on vabastus ja vabanemine millestki negatiivsest
vabanemine, kuid sellega ei saa asi lõppeda. Ma tsiteerin Obadjat
Kui paljud on selle mehe kohta kuulnud jutlust? Tema raamatus on
vaid üks peatükk, enamus inimesi ignoreerivad teda. Kuid oma 17.
salmis ütleb ta "Aga pääsemine on Siioni mäel, see on püha ja Jaakobi
sugu pärib oma endised pärandid." Nii palju kui mina asjast aru saan,
ei lõppe vabastamisega veel Jumala plaan ära.
Kuid vabanemine on väga tähtis seisund, sest see viib omakorda
edasi pühaduseni. Ja kogemata oma elus vabanemisi
ei saa paljud inimesed olla pühad. Sest kõik deemonid on ebapuhtad.
Järelikult kui sa tahad oma ellu pühadust, vajad sa vabanemist.
Siis ütleb Obadja veel, et Jaakobi sugu pärib endised pärandused.
See tähendab, et tuua Jumala rah- vas tagasi nendele kuuluva juurde.
Meie, kes oleme mittejuudid, võime näha, et Iisraeli rahvas on oma
õigest positsioonist väljas olnud ligemale 19 sajandit.
Mis selle aasta juures on põnevat, on see, et juudid on alustanud
endiste päranduste tagasisaamise üle tähistamist, kuigi neil on
veel palju maad edasi minna. Usun, et sama tõde kehtib ka koguduse
puhul. Usun, et oleme oma õigest Jumala poolt antud pärandist pikka
aega väljas olnud. Ja ma usun, et üks lõpuaja eesmärke, mis Jumalal
meie jaoks on, on tuua meid tagasi selle pärandi sisse. Kuid seda ei
juhtu ilma vabanemiseta, kui sina seda vajad, ja ilma pühaduseta!
Ilma pühaduseta ei näe keegi Issandat.
See on minu arusaam Jumala rahva hetkeseisust.
1 Ajaraamatu 16:29 ütleb: "Kummardage Issandat pühas ehtes!"
Pühadus on vaimne ilu.
Enamus minu kallitest usuõdedest muretseb rohkem oma välmuse pärast.
Minu naine mõtleb ka oma välimuse peale, mul on hea meel selle üle.
Kuid kui paljud meist, õed-vennad, mõtlevad oma vaimse välimuse peale?
Kui paljud muretsevad päriselt oma vaimse ilu ehk pühaduse pärast?
Ja kui paljudel meist on kirglik igatsus tulla tagsi me pärandisse?
See aga tähendab tulla tagasi selle juurde, mis kuulub meile!
Muutudes sellisteks inimesteks, millised me peaksime olema.
Kirjutan ka oma raamatus, et kui apostlid tuleksid tagasi maa peale,
peaksid nad tükk aega otsima kogudusi, mis meenutaksid seda
kogudust, milles nemad viimati Jumalat teenisid. Meil on veel pikk
maa minna. Kuid see on põnev teekond! Mul on üks visioon.
Näen oma vaimus pühadust, ma ei saa sellest päriselt veel kinni
haarata, kuid ikkagi ma ei rahuldu millegi vähema kui pühadusega!
Jumal on loonud minusse ühe suure sisemise rahulolematuse.
Rahulolematuse selles suhtes, kuidas paljud asjad on täna.
Ma pole kriitiline, vaid realist- lik. Ja ütlen, et kogudus ei ole
täna see, mis ta peaks olema. Kas võid öelda selle peale aamen?
Ma arvan, et see on ilmne. Küsimus on hoopis selles,
kas tahame, et kogudus muutuks selliseks nagu ta peab olema või
oleme me rahul asjadega nii, nagu nad antud hetkel juba on?
Mina pole küll rahul. Ma ei tea, kas ma saan kogu seda muutumise
protsessi oma silmaga nägema, kuid liigun teadlikult selles suunas.
Kuidas on lood sinuga?
Las ma lõpetan Psalmiga 95.
Psalm 95 Ja siis on pall sinu käes, ole siis valmis!
Ma ei tea, mida peaksime tegema. Aga teeme midagi!
Psalm 95:1-7
See salm on üks laul, mis viib meid järk-järgult Jumala ligiollu.
Nagu Piibel ütleb:
"Tulge tema väravaist sisse tänuga, tema õuedesse ülistusega!"
Ainus tee Jumala ligiollu on kiituse ja tänu kaudu.
Kui sa ei sisene tänuga, ei saa sa väravastki sisse,
kui sa ei ülista, ei pääse sa õuedesse.
Kuid värav või õu ei ole lõplikuks eesmärgiks.
Eesmärgiks on Jumala ligiollu jõudmine!
Jälgime Taaveti laule lugedes nüüd seda põhimõtet!
"Tulge, hõisakem Issandale, hüüd- kem rõõmuga oma päästekalju poole!"
Kas tead, mida tähendab sõna "haikala" ?
See tähendab haikala!
Kas hüüdmine, nagu just lugesime, on piibellik?
Apsoluutselt kindlasti on!
Siin konverentsisaali lähedal, kus praegu istume, on pesapalliväljak.
Nad seal küll karjuvad ja hüüavad. Kui sa kohtad Inglismaal
jalgpallimeeskonda, siis usu mind, nemad karjuvad ja kisavad!
Neil on midagi, mille nimel ajutiselt hüüda.
Meil aga on midagi püsivat, mille üle hüüda ja Jumal ütleb:
"Hüüdke rõõmuga!" Kas sa oled selleks valmis?
Tõuske püsti!
Nüüd me hakkame hüüdma, nii et ka üle tänava pangas seda kuuldakse!
Neil seal pangas on arvatavasti vaja seda kisa kuulda.
Me hüüame välja ühe lihtsa lause: "Jeesus Kristus on Issand!"
Ja hüüame seda kolm korda järjest.
Võtke aega minu järgi.
Oled valmis?
Ja mitte ainult ei mõmise seda! Tõmba sügavalt hinge ja...
JEESUS KRISTUS ON ISSAND!
JEESUS KRISTUS ON ISSAND!! HALLELUUJA!!!!
Au Jumalale!!
Aamen! Nüüd võite taas istuda,
loeme Taaveti laulu lõpuni. Lugesime praegu alles 1. salmi.
"Tulgem tema palge ette tänamisega, hõisakem temale kiituslauludega!"
Ja nüüd tuleb ka põhjus, miks me Jumalat kiidame.
"Sest Issand on suur Jumal, ja suur kuningas üle kõigi jumalate.
Tema käes on maa sügavused ja tema päralt on mägede tipud.
Tema oma on meri, sest tema on selle teinud,
ja tema käed on valmistanud kuiva maa.
Selles mis me äsja tegime, me tunnustasime aulist Loojat.
See on alles ülistuse algfaas, nüüd asi progresseerub.
Praegu oleme väravais ja õuedes.
Salm 6: "Tulge, kummardagem ja põlvitagem,"
Pane tähele, jutt käib kehahoiakust!
"kummardagem ja põlvitagem.." Jälle üks kehaasend.
"Heitkem maha Issanda, oma looja palge ette."
"Sest tema on meie Jumal.." Mida iganes sa ülistad-see on sinu
jumal! Kui sa ülistad midagi, siis see muutub su jumalaks!
Kui sa ülistad raha, on raha sinu jumal.
Kui sa ülistad naudinguid, siis on nauding sinu jumal.
Kuid et tunnistada tõelist Jumalat, on vaja Teda ülistada!
Jumal ei salli enda kõrval ühegi teise isiku ülistamist!!
Tema üksi on väärt kiitust! "Tulge, kummardagem ja põlvitagem,
heitkem maha Issanda, oma Looja palge ette! Sest Tema
on meie Jumal ja meie Tema karjamaa rahvas ja lambad,
kes on tema käe all." Nüüd tuleb lõppu punkt, kuid salm
pole veel läbi, on midagi erilist. Ja ta jätkab: "Täna kui te kuulete
ta häält, ja see on salmi lõpp, kuid mitte lause lõpp.
Usun, et siin on peidus see sõnum: kui sa oled tänuga ja kiitusega
sisenenud Jumala ette, siis on aeg kuulata Tema häält!
Minu kogemus on see, et kui ma viibin sügavas
südame ülistuses, siis kui Jumal räägib,
siis ma tean, et see on Jumal!
Mu naine Rutt on mu ülistusjuht.
Kui meie ülistame koos, siis tema juhib ja mina püüan teda järgida.
On aegu, mil me siseneme tõeliselt ülistusse.
Ja siis juhtub sageli, et Jumal annab meile Sõna.
Ja siis ma tean, et see on Jumal!
On teisi aegu, kus ma arvan, et see on Jumal aga ma pole kindel.
Kuid kui Jumala Vaim meid täidab, siis me kuuleme Tema häält!
Tõlkis Lemme-Getter Bogatkin